tomron87/hebrew-wikipedia-sentences-corpus huggingface dataset:
אנאנד בחר בהסתעפות הרוסית, בה נקט עוזרו במשחקו נגד פונומריוב בשנת 2012, והמשחק המשיך בצורה זהה עד המסע ה-14, עת סטה קרלסן ובמקום מהב6 שיחק פה4.
קרלסן היה מוכן להסתעפות זו אך שני השחקנים לא רצו לפרט במסיבת העיתונאים לאחר המשחק על השלבים המוקדמים של המשחק.
במסע ה-16 הערכת המחשב היא שהמסע 16.ד6 נותן יתרון ללבן, אך אנאנד בחר בחלופה מהג1. לדבריו יש לשחור משאבים נגד ד6 ויש לבחון את העמדה לעומק.
על המסע ה-19. של קרלסן אמר אנאנד שהוא היה מדויק מאוד ולאחר מכן המשחק היה שקול ולכן התיקו.
המשחק האחד עשר הסתיים בניצחון של קרלסן לאחר 45 מסעים, ניצחון שסיים את האליפות שכן קרלסן הגיע ל-6.5 נקודות שנדרשות לזכייה באליפות.
המשחק החל באופן זהה למשחק הראשון באליפות העולם בין גארי קספרוב לולדימיר קראמניק, אז בחר קראמניק בהמשך 12...ב-6.
החידוש הראשון במשחק היה במסע ה-16, כאשר קרלסן שיחק 16. ג4. במשחק אחר ששוחק בשנת 2001 בחר הלבן בהמשך 16. פח2.
לאחר המשחק אמר קרלסן כי לא בחר בתוכנית טובה במסעים 19–23 שכן לפתע המסע ב-5 יצר משחק נגדי חזק לשחור.
ב-5 היה מסע מבריק שהכניס לפעילות את הרץ הלבן של אנאנד.
כאשר השחור מצליח להגיע לכך בהגנת ברלין עמדתו הופכת לחזקה.
עד למסע ה-26 עמדתו של אנאנד נראתה עדיפה ו-26...רה7 היה יכול ליצור בעיות ללבן.
לאחר המשחק הודה אנאנד שבשלב זה כבר לא חשב בבהירות מספיקה, ומסעו ה-27...צב4 נעשה מתוך עצבנות.
לאחר הקרבה זו קרלסן הצליח בקלות יחסית למוטט את עמדת השחור ולזכות במשחק.
אליפות העולם למכוניות ספורט הייתה סדרת תחרויות במרוצי סיבולת למכוניות ספורט של ארגון ה-FIA אשר נערכה בין השנים 1953–1992.
האליפות התפתחה מאוסף של מרוצי סיבולת עצמאיים החשובים ביותר שהתקיימו בשנים ההן באירופה ובארצות הברית, אל תוך סדרת אליפות עולם מקצוענית המנוהלת על ידי הפדרציה הבין-לאומית לרכב (FIA), בה השתתפו מיטב יצרני המכוניות ומיטב נהגי המרוצים.
לאורך השנים השתנה שמה הרשמי של האליפות אולם לרוב נותרה מוכרת בשמה המקורי בעת היווסדה: האליפות העולמית למכונית ספורט.
בשנת 1992 בוטלה האליפות וחזרה לראשונה בשנים 2010–2011 תחת המיתוג גביע הלה מאן הבין יבשתי.
החל משנת 2012 מתקיימת תחת השם אליפות העולם במרוצי סיבולת של FIA.
אליפות העולם נוסדה בשנת 1953 על ידי הפדרציה הבין-לאומית לרכב (FIA) ובמקור הורכבה משבעה מרוצי סיבולת בין-לאומיים החשובים ביותר בתקופה.
המרוץ הראשון שנערך כחלק מן האליפות היה מרוץ 12 השעות של סברינג.
בין יצרניות הרכב העיקריות אשר השתתפו בה בשנים הראשונות להיווסדה ניתן למנות את פרארי, אלפא רומיאו, מזראטי, אסטון מרטין, יגואר, מרצדס-בנץ ופורשה.
נהגי המרוץ שהתחרו באליפות היו מקצועניים וחלקם הגדול עם ניסיון נהיגה בפורמולה 1. בשנים הראשונות כל המכוניות המשתתפות התחרו יחד על ניצחון המרוץ, ובשנים מאוחרות יותר חולקו לקטגוריות נפרדות וסווגו על פי נתונים דומים.
בשנת 1962 מיתג ארגון ה-FIA את אליפות העולם תחת השם החדש האליפות הבין-לאומית ליצרני GT.
בנוסף בשנה זו הורחבה האליפות ל-15 מרוצים בעונה וכללה כעת שלוש קטגוריות שונות המיועדות למכוניות בעלי נפח דומה: קטגוריה עד 1,000 סמ"ק, עד 2,000 סמ"ק ומעל 2,000 סמ"ק.
בשנת 1963 נוספו עוד שבעה מרוצים ונוספה גם קטגוריה בכירה למכוניות אבטיפוס (Prototype) ייעודיות.
בשנת 1963 קטגוריית הבסיס עד 1,000 סמ"ק הורחבה ל-1,300 סמ"ק ושמה שונה לקטגוריה 1, שמה של קטגוריית עד 2,000 סמ"ק שונה לקטגוריה 2 ושמה של קטגוריית מעל 2,000 סמ"ק שונה לקטגוריה 3. קטגוריה 3 נועדה למשוך יצרניות אמריקניות מאחר שלא הגבילה את נפח המנוע של המכוניות המתחרות בה.
חלק מן המרוצים העיקריים באליפות לאורך השנים:
מרוץ 24 השעות של לה מאן
מרוץ אלף הקילומטר של נורבורגרינג
מרוץ 12 השעות של סברינג
מרוץ 24 השעות של דייטונה
מרוץ 1,000 הק"מ של בואנוס איירס
מרוץ אלף הקילומטר של סילברסטון
אליפות העולם בשחמט 2016 הייתה דו-קרב לקביעת אלוף העולם בשחמט שנערך בניו יורק, שבארצות הברית, בין התאריכים 11 בנובמבר ל-30 בנובמבר 2016, בין רבי-האמנים מגנוס קרלסן מנורווגיה האלוף המכהן לבין הטוען לכתר סרגיי קריאקין מרוסיה.
בתחרות 12 המשחקים בקצב רגיל הסתיימו בתיקו 6:6 (לאחר ניצחון בודד לכל צד ועשרה משחקים שהסתיימו בתיקו).
לפיכך התקיימו לאחר מכן ארבעה משחקים בקצב מהיר, בהם ניצח קרלסן בתוצאה 3:1 וזכה באליפות.
קרן הפרסים עמדה על מיליון אירו - קרלסן זכה ב-550,000 אירו וקריאקין ב-450,000 אירו.
הסיום הדרמטי של המשחק המהיר הרביעי שהכריע את הדו-קרב: קרלסן, בלבן, עם דקה וארבעים שניות על שעונו לסיום המשחק, מחשב הקרבת מלכה לצורך כפיית מט.
קרלסן ראה שלאחר הקרבת המלכה מ:ח6 גורר מט על ידי צח8, ואילו ז:ח6 גורר מט על ידי צו7.
במשחקים אלו לכל שחקן היו 40 דקות + 30 שניות למהלך.
לאחר המהלך ה-40 כל שחקן קיבל 30 דקות נוספות.
במשחקים אלו לכל שחקן היו 25 דקות + 10 שניות לכל מהלך.
משחק 1 משחק 2 משחק 3 משחק 4 נקודות סרגיי קריאקין ½ ½ 0 0 1 מגנוס קרלסן ½ ½ 1 1 3
משחק ראשון, קרלסן – קריאקין, ½–½
קרלסן פתח את המשחק הראשון בהפתעה - פתיחת טרומפובסקי.
המסע 2.רז5 איננו מבטיח יתרון, אבל קרלסן רצה במשחק נטול הכנה תאורטית, ככל שניתן ברמה גבוהה זו, והראיה לכך שהדבר עלה בידו היא זמן החשיבה שקריאקין השקיע החל מהמסע השישי.
שני השחמטאים השקיעו חשיבה רבה, אך לאחר המסע ה-27 המשחק היה שקול, ולאור ההגנה החזקה של קריאקין הוסכם לתיקו במסע ה-42.
משחק שני, קריאקין – קרלסן, ½–½
משחק שלישי, קרלסן – קריאקין, ½–½
משחק רביעי, קריאקין – קרלסן, ½–½
משחק חמישי, קרלסן – קריאקין, ½–½
משחק ששי, קריאקין – קרלסן, ½–½
משחק שביעי, קריאקין – קרלסן, ½–½
משחק שמיני, קרלסן – קריאקין, 0–1
משחק אחד עשר: קריאקין–קרלסן, ½–½
משחק שנים עשר: קריאקין–קרלסן, ½–½
אליפות העולם למכוניות תיור היא סבב מרוצי מכוניות המאורגן על ידי הפדרציה הבין-לאומית לרכב (FIA).
האליפות נוסדה בשנת 1987 ושינתה מספר פעמים את שמה ואת פורמט התחרויות.
האליפות, בצורתה הנוכחית מתקיימת ברציפות מאז שנת 2005. איוון מילר, זכה באליפות ארבע פעמים, הנהג בעל מספר האליפויות הגדול ביותר.
בסיום עונת 2017 הוחלט על הפסקת האליפות והחלפתה בגביע העולם למכוניות תיור (WTCR).
עונת הבכורה של אליפות העולם למכוניות תיור התקיימה בשנת 1987. בעונה לקחו חלק מכוניות מקטגוריה A.
בעונה נכללו המרוצים שהיוו את אליפות אירופה למכוניות תיור (ETCC), עליהם נוספו שני מרוצים באוסטרליה, מרוץ בניו זילנד ומרוץ ביפן.
3 יצרניות לקחו חלק בעונה: פורד, ב.מ.וו ואלפא רומיאו, שפרשה מהאליפות לאחר המרוצים באירופה.
במהלך העונה פעלו קבוצות ב.מ.וו מוטורספורט ואגנברגר מוטורספורט, שנתמכה על ידי פורד, בהסכמה שבשתיקה שלא להתלונן אחת כנגד השנייה על הפרות של הכללים.
ההסכמה החזיקה במהלך המרוצים האירופאיים של הסבב.
במהלך המרוץ הראשון שהתקיים בבאת'ורסט, אוסטרליה.
התלוננו קבוצות מקומיות על כך שרכבי קבוצת אגנברגר חורגים מהתקנות של הקטגוריה.
כתוצאה מכך, נפסלו התוצאות שהשיגו נהגי הקבוצה במרוץ.
תואר האליפות הוענק בסיום העונה לקלאוס לודוויג וקלאוס נידוויטץ, צמד הנהגים של קבוצת אגנברגר.
במרץ 1988, לאחר שנפסלה התוצאה שהשיגו במרוץ באוסטרליה נלקח מהם התואר והועבר לרוברטו רווגילה, נהגה של קבוצת שניצר מוטורספורט.
הפופולריות הגוברת של קטגוריית הסופרטורינג הביאה את FIA לקיים בשנת 1993 את מרוץ הגביע העולמי למכוניות תיור.
אירוע חד פעמי, שכלל שני מקצים בהם התחרו ארבעים ושלושה נהגים ממדינות שונות.
פול רדיסיץ, הניו זילנדי, ניצח את המרוץ וזכה בגביע.
באותה שנה לא ניתן גביע ליצרניות.
האירוע התקיים גם בשנתיים לאחר מכן, רדיסיץ זכה בתואר בפעם השנייה ברציפות.
בשנת 1995 פרנק ביאלה הגרמני זכה בתואר בעונה השלישית.
ב.מ.וו ואאודי זכו בתואר ליצרנים, בהתאמה.
מרוץ דומה תוכנן להתקיים גם בשנת 1996, אך בוטל בשל מיעוט משתתפים לאחר שרק עשרה מתחרים נרשמו לתחרות.
בשנת 2005, בעקבות התעניינות מצד כמה יצרנים, הוסבה אליפות אירופה למכוניות תיור שוב לאליפות העולם.
אנדי פריאולק, שהיה אלוף אירופה בשנת 2004, זכה באליפות העולם בשלוש השנים הראשונות.
בשנת 2008 זכה איוון מילר באליפות כשהוא נוהג בסיאט לאון TDI, הפעם הראשונה שרכב המונע במנוע דיזל זוכה באליפות עולם רשמית.
בין השנים 2010 עד 2013 עברה השליטה באליפות לנהגי קבוצת שברלוט, שהתחרו בדגם הקרוז.
מילר זכה בשלוש אליפויות ורוברט האף באליפות נוספת.
סיטרואן הפכה לדומיננטית בשלוש השנים הבאות, בהן לקח את התואר חוסה מריה לופז.
בשנת 2011 שונו התקנות ואושרה השתתפותם של רכבים בעלי מנוע בנזין בנפח 1.6 ליטרים בתוספת מגדש טורבו.
שנה לאחר מכן נאסר על שימוש במנועים בנפח 2 ליטרים ומנועי טורבו-דיזל.
בשנת 2014 שונו שוב התקנות והוכנסו לשימוש רכבי TC1. רכבים אלו היו בעלי כנפיים גדולות יותר ומנועים חזקים.
הרכבים בעלי מנוע 1.6 ליטר זכו לכינוי TC2. בעונת 2015 הוצאו רכבי TC2 מחוץ לתחרות.
מאז שנת 2010 מחלוקת הנקודות למשתתפים במרוצים, בדומה לחלוקת הנקודות באליפות הפורמולה 1.
בין השנים 2005 עד 2009 ניתן הניקוד בהתאם לטבלה הבאה:
בשנים בהם התקיימה תחרות הגביע העולמי למכוניות תיור חולקו הנקודות בהתאם לפירוט בטבלה הבאה:
בעונת הבכורה (1987) חולקו הנקודות בהתאם לטבלה הבאה:
אליפות העולם בשחמט 1996 הייתה תחרות שאורגנה על ידי פיד"ה.
בשלב הסופי אלוף העולם אנטולי קרפוב ניצח בדו-קרב את גטה קמסקי.
בשנת 1993 גארי קספרוב היה אמור להיפגש עם מנצח תחרות המועמדים.
אומנם לקראת המפגש זה התברר שקיימת אי-הסכמה בין השחמטאים לבין פיד"ה.
כתוצאה מכך, קספרוב ומנצח תחרות המועמדים, נייג'ל שורט, פרשו מפיד"ה וארגנו מפגש בחסות "איגוד השחמטאים המקצוענים".
במפגש זה ניצח גארי קספרוב.
איגוד השחמטאים הצליח לארגן תחרות על תואר אלוף העולם במתכונת דומה לזו של פיד"ה בשנת 1995. רוב השחמטאים הבולטים (למעט גארי קספרוב ונייג'ל שורט השתתפו גם באליפות שאורגנה על ידי פיד"ה.
לאחר תחרויות אזוריות התקיימה תחרות בין-אזורית בהשתתפות 73 שחמטאים.
היא נערכה בביל/ביין ביולי 1993.
10 שחמטאים החזקים מתחרות בין-אזורית העפילו לשלב הפלייאוף.
בנוסף לכך לשלב זה הצטרפו יאן טימן, ארטור יוסופוב ואנטולי קרפוב (משלב חצי גמר).
אם השחמטאים לא היו מגיעים להכרעה לאחר מספר משחקים מוסכם, נערכו משחקים עם זמן משחק מקוצר.
שלב שמינית הגמר החל ב ויק אם זהה (הולנד בינואר 1994 והמשך היה בסנדרי נגר (הודו) שנת 1994 ו-1995. דו-קרב הגמר נערך ביוני-יולי 1996 באליסטה.
הוא היה במתכונת של 20 משחקים והסתיים לאחר המשחק מס' 18. אנטולי קרפוב ניצח והמשיך להיות אלוף העולם בשחמט.
גטה קמסקי היה המפסיד של דו-קרב הגמר, בדומה ל-1995.
אליפות העולם בשחמט 1998 הייתה תחרות שאורגנה על ידי פיד"ה.
בשלב הסופי אלוף העולם, אנטולי קרפוב, ניצח בדו-קרב את וישוואנתן אנאנד.
בשנת 1997 נשיא פיד"ה קירסאן איליומז'ינוב הציע מתכונת חדשה לאליפות העולם בשחמט.
לפי המתכונת החדשה כל התחרות יהיה בשיטת פלייאוף בהשתתפות מספר רב של שחמטאים.
בסיבובים הראשונים היה מתוכנן מפגש כפול.
אם לא הייתה הכרעה היה יום משחקים נוסף בו השחמטאים ישחקו משחקים מהירים עם זמן מוגבל.
בנוסף לכך, במטרה לסיים את הפיצול הקיים כאשר אנטולי קרפוב וגארי קספרוב היו בעלי תואר "אלוף העולם", הם היו יכולים להתחיל את התחרות משלב חצי הגמר.
מכיוון שקספרוב לא היה מעוניין להשתתף בתחרות במתכונת זו, קרפוב העפיל ישירות למשחק על התואר.
ולדימיר קראמניק, 2770 - סירב להשתתף עקב העפלה של קרפוב ישירות לדו-קרב על התואר
וישוואנתן אנאנד, 2765 - הפסיד במשחק על התואר
אנטולי קרפוב, 2745 - אלוף העולם המכהן, ניצח בתחרות
וסלין טופלוב, 2745 - הודח בסיבוב השני
וסילי איוונצ'וק, 2725 - הודח בסיבוב השני
אלכסנדר בליאבסקי, 2710 - הודח בסיבוב הרביעי
אלכסיי שירוב, 2700 - הודח ברבע הגמר
בוריס גלפנד, 2700 - הודח בחצי הגמר
מייקל אדמס, 2680 - הודח בגמר במשחק על הזכות לשחק נגד קרפוב
התחרות נערכה בחרונינגן, שבהולנד במהלך בדצמבר 1997.
בוריס גלפנד דורג במקום מס' 8 והודח בחצי הגמר.
בוריס אלתרמן דורג במקום מס' 44 והודח בסיבוב השני.
אמיל סוטובסקי דוג במקום מס' 59, אך לא הגיע לתחרות.
הוא היה במתכונת של 6 משחקים.
אם לא הייתה הכרעה המנצח היה נקבע בשני סיבובים של שחמט מהיר.
אנטולי קרפוב ניצח את וישוואנתן אנאנד והמשיך לכהן כאלוף העולם בשחמט.
אליפות העולם בשחמט 1999 (פיד"ה)מיקום לאס וגאס, ארצות הברית תאריכים 31 ביולי–28 באוגוסט 1999 הזוכה: אלכסנדר חליפמן→ 19982000 ←
אליפות העולם בשחמט 1999 הייתה תחרות שאורגנה על ידי פיד"ה.
בדו-קרב הגמר אלכסנדר חליפמן ניצח את ולדימיר אקופיאן והוכתר כאלוף העולם.
מתכונת התחרות הייתה דומה לאליפות הקודמת.
התחרות התנהלה בשיטת פלייאוף בהשתתפות מספר רב של שחמטאים.
בסיבובים הראשונים נערך מפגש כפול.
אם לא הייתה הכרעה, התקיים יום משחקים נוסף בו השחמטאים שיחקו משחקים מהירים עם זמן מוגבל.
אלוף העולם אנטולי קרפוב היה צריך להתחיל את התחרות מסיבוב השני.
הוא סירב לתנאי זה ולא השתתף כלל.
גארי קספרוב שגם החזיק בתואר אלוף העולם לא היה מוכן להשתתף בתחרות.
גם וישוואנתן אנאנד שהיה בין השחמטאים החזקים וניהל עם קספרוב משא ומתן בהקשר למפגש על התואר לא היה מעוניין להשתתף בתחרות במסגרת פיד"ה.
ולדימיר קראמניק, 2751 – הודח ברבע הגמר
אלכסיי שירוב, 2726 – הודח ברבע הגמר
אלכסנדר מורוזביץ', 2723 – לא השתתף
גטה קמסקי, 2720 – הודח בסיבוב השני
מייקל אדמס, 2716 – הודח בחצי הגמר
וסילי איוונצ'וק, 2714 – הודח בסיבוב הרביעי
פטר סבידלר, 2713 – הודח בסיבוב הרביעי
אנטולי קרפוב, 2710 – אלוף העולם המכהן, לא השתתף
וסלין טופלוב, 2700 – הודח בסיבוב הרביעי
נייג'ל שורט, 2697 – הודח בסיבוב הרביעי
התחרות נערכה בלאס וגאס במהלך יולי–אוגוסט 1999.
בוריס גלפנד דורג במקום ה-12 והודח בסיבוב הרביעי.
לב פסחיס דורג במקום ה-57 והודח בסיבוב השלישי.
איליה סמירין דורג במקום ה-25 והודח בסיבוב השני.
אם לא הייתה נוצרת הכרעה המנצח היה נקבע בשני סיבובים של שחמט מהיר.
אלכסנדר חליפמן ניצח את ולדימיר אקופיאן והוכתר לאלוף העולם בשחמט.
אליפות העולם בשחמט 2000 (פיד"ה)מיקום טהראן, איראן ניו דלהי, הודותאריכים20–24 בדצמבר 2000 הזוכה: וישוואנתן אנאנד→ 19982002 ←
אליפות העולם בשחמט 2000 הייתה תחרות שאורגנה על ידי פיד"ה.
בגמר וישוואנתן אנאנד ניצח בדו-קרב את אלכסיי שירוב והוכתר כאלוף העולם.
השלבים הראשונים כללו מפגש כפול.
אם לא נוצרה הכרעה התקיים יום משחקים נוסף בו השחמטאים שיחקו משחקים מהירים עם זמן מוגבל.
אלוף העולם לפי גרסת האיגוד ולדימיר קראמניק לא השתתף.
גארי קספרוב ואנטולי קרפוב שהיו בעלי מד כושר גבוה לא השתתפו.
וישוואנתן אנאנד, 2762 - ניצח בתחרות
אלכסנדר מורוזביץ', 2756 - הודח בסיבוב הרביעי
מייקל אדמס, 2755 - הודח בחצי הגמר
אלכסיי שירוב, 2746 - הפסיד בדו-קרב על התואר
פטר לקו, 2743 - הודח בסיבוב השלישי
וסילי איוונצ'וק, 2719 - הודח בסיבוב השני
וסלין טופלוב, 2707 - הודח ברבע הגמר
יבגני ברייב, 2702 - הודח ברבע הגמר
מיכאל קרסנקוב, 2702 - הודח בסיבוב השני
רוסטם קסימג'אנוב, 2697 - הודח בסיבוב השלישי
אלוף העולם המכהן אלכסנדר חליפמן דורג במקום ה-21 והודח ברבע הגמר.
התחרות נערכה בניו דלהי, שבהודו (כולל שלב חצי הגמר) ובטהראן, שבאיראן (מפגש הגמר), במהלך נובמבר-דצמבר 2000.
איליה סמירין דורג במקום ה-14 והודח בסיבוב השני.
לב פסחיס דורג במקום ה-44 והודח בסיבוב הראשון.
אמיל סוטובסקי דורג במקום ה-45 והודח בסיבוב הראשון.
הוא היה במתכונת של 4 משחקים.
לפי התקנות, אם לא הייתה הכרעה, היו מתקיימים שני סיבובים של שחמט מהיר.
וישוואנתן אנאנד ניצח את אלכסיי שירוב והוכתר אלוף העולם בשחמט.
אליפות העולם בשחמט 2000 הייתה תחרות שנערכה בחסות חברת בריינגיימס.
אלוף העולם, גארי קספרוב, הפסיד את תוארו לוולדימיר קראמניק.
בשנת 1993 גארי קספרוב היה אמור להתמודד עם מנצח תחרות המועמדים, אך לקראת ההתמודדות התברר שקיימת אי-הסכמה בין השחמטאים לבין פיד"ה.
כתוצאה מכך, קספרוב ומנצח תחרות המועמדים, נייג'ל שורט פרשו מפיד"ה וארגנו התמודדות בחסות "איגוד השחמטאים המקצוענים".
איגוד השחמטאים הצליח לארגן תחרות על תואר אלוף העולם במתכונת דומה לזו של פיד"ה בשנת 1995. בשנת 1996 האיגוד איבד את הספונסר העיקרי שלו, אינטל.
זה קרה בעקבות החלטה של גארי קספרוב לשחק נגד תוכנת המחשב, כחול עמוק, שנכתבה על ידי IBM.
לאור התפרקות האיגוד, קספרוב לא היה יכול לארגן את תחרות המועמדים.
בשנת 1998 סוכם שולדימיר קראמניק ווישוואנתן אנאנד, שהיו בעלי מד הכושר הגבוה ביותר באותה תקופה, יתמודדו בדו-קרב שהמנצח בו יקבל את הזכות להתמודד מול גארי קספרוב על התואר.
אנאנד השתתף באותה תקופה בהתמודדות על תואר אלוף העולם מטעם פיד"ה ולכן סירב להשתתף בהתמודדות זו.
לכן התקיים דו-קרב בין קראמניק לבין אלכסיי שירוב.
התמודדות זו נערכה ביוני 1998 בקסורלה שבספרד.
בניגוד לציפיות, שירוב ניצח בדו-קרב ללא הפסד באף משחק.
במהלך שנת 1998 נערכו שיחות בין קספרוב לבין שירוב על ארגון דו-קרב אך השחמטאים לא הגיעו לכלל הסכמה.
במהלך 1999 ו-2000 היו מגעים על דו-קרב בין קספרוב לבין אנאנד, אך גם הם לא הסתיימו בקביעת דו-קרב.
בסופו של דבר, סוכם על דו-קרב על התואר בין קספרוב לבין ולדימיר קראמניק בחסות חברת בריינגיימס.
הדו-קרב נערך בלונדון באוקטובר-נובמבר 2000. הוא נקבע למתכונת של 16 משחקים לכל היותר, אך בפועל הסתיים לאחר 15 משחקים.
אם הוא היה מסתיים ללא הכרעה, קספרוב היה ממשיך לכהן כאלוף עולם.
הדו-קרב הסתיים בניצחון של ולדימיר קראמניק.
בשני משחקים זכה קראמניק ושאר 13 המשחקים הסתיימו בתיקו.
אליפות העולם בשחמט 2002 (פיד"ה)מיקום מוסקבה, רוסיהתאריכים20–24 בדצמבר 2000 הזוכה: רוסלן פונומריוב→ 20002004 ←
אליפות העולם בשחמט 2002 הייתה תחרות שאורגנה על ידי פיד"ה.
בגמר רוסלן פונומריוב ניצח בדו-קרב את וסילי איוונצ'וק והוכתר כאלוף העולם בגיל 18.
עד לחצי גמר השלבים כללו מפגש כפול.
אם לא נוצרה הכרעה התקיים יום משחקים נוסף בו השחמטאים ישחקו משחקים מהירים עם זמן מוגבל.
חצי גמר כלל 4 משחקים ומפגש הגמר כלל עד 8 משחקים.
אלוף העולם לפי גרסת האיגוד, גארי קספרוב, לא השתתף.
וישוואנתן אנאנד, 2797 - אלוף העולם המכהן, הודח בחצי הגמר
מייקל אדמס, 2744 - הודח בסיבוב הרביעי
אלכסנדר מורוזביץ', 2739 - הודח בסיבוב הרביעי
וסילי איוונצ'וק, 2731 - הפסיד במשחק הגמר
פטר לקו, 2730 - הודח בסיבוב השני
יבגני ברייב, 2719 - הודח ברבע הגמר
בוריס גלפנד, 2714 - הודח ברבע הגמר
וסלין טופלוב, 2711 - הודח בסיבוב הרביעי
אלכסיי שירוב, 2706 - הפסיד ברבע הגמר
רוסטם קסימג'אנוב, 2704 - הודח בסיבוב השלישי
התחרות נערכה במוסקבה, שברוסיה, במהלך נובמבר-דצמבר 2001.
רבע הגמר כלל מפגש כפול.
בוריס גלפנד דורג במקום ה-7 והודח ברבע הגמר.
איליה סמירין דורג במקום ה-11 והודח בסיבוב השלישי.
לב פסחיס דורג במקום ה-84 והודח בסיבוב השני.
אמיל סוטובסקי דורג במקום ה-29 והודח בסיבוב השלישי.
בוריס אברוך דורג במקום ה-61 והודח בסיבוב הראשון.
הוא היה במתכונת של 8 משחקים.
אם לא הייתה הכרעה זהות המנצח הייתה נקבעת בשני סיבובים של שחמט מהיר.
רוסלן פונומריוב ניצח את וסילי איוונצ'וק והוכתר כאלוף העולם בשחמט.
אליפות העולם בשחמט 2004 הייתה תחרות שנערכה בבריסאגו, שווייץ.
אלוף העולם, ולדימיר קראמניק, ניצח את פטר לקו והמשיך לכהן כאלוף עולם.
כתוצאה מכך, קספרוב ומנצח תחרות המועמדים, נייג'ל שורט, פרשו מפיד"ה וארגנו התמודדות בחסות "איגוד השחמטאים המקצוענים".
איגוד השחמטאים הצליח לארגן תחרות על תואר אלוף העולם במתכונת דומה לזו של פיד"ה בשנת 1995. בשנת 1996 האיגוד איבד את הספונסר העיקרי שלו אינטל.
זה קרה בעקבות ההחלטה של גארי קספרוב לשחק נגד תוכנת המחשב כחול עמוק, שנכתבה על ידי IBM.
לאור התפרקות האיגוד קספרוב לא היה יכול לארגן את תחרות המועמדים.
במהלך שנת 2000, סוכם על מפגש על התואר בין קספרוב לבין ולדימיר קראמניק.
בתחרות זו ניצח קראמניק, שזכה בתואר.
בשנת 2004 הוא החזיק בתואר במקביל לרוסטם קסימג'אנוב, שזכה בתואר מטעם פיד"ה.
בשנת 2002 נערכה תחרות המועמדים להיפגש עם אלוף העולם ולדימיר קראמניק.
תחרות זו נערכה בדורטמונד בהשתתפות 8 שחמטאים.
גארי קספרוב לא השתתף כי לדעתו היה מגיע לו לשחק עם קראמניק משחק חוזר.
וישוואנתן אנאנד שלפי מד כושר היה שני בעולם, לא השתתף כי האמין שהשתתפות זו תהיה בניגוד למחויבויות שלו כלפי פיד"ה.
התחרות נערכה בדורטמונד בין 6 ביולי ל-21 ביולי 2004. בתחילה השחמטאים התמודדו בשני בתים.
השחמטאים החזקים בכל בית העפילו לחצי הגמר והגמר.
מפגשים אלו כללו עד 4 משחקים.
הדו-קרב נערך בבבריסאג שבשווייץ בספטמבר-אוקטובר 2004. הוא היה במתכונת של 14 משחקים.
אם הוא היה מסתיים ללא הכרעה, קראמניק היה ממשיך לכהן כאלוף עולם.
הדו-קרב הסתיים בתיקו תוך ניצחון של קראמניק במשחק אחרון.
לפיכך, ולדימיר קראמניק המשיך לכהן כאלוף עולם.
אליפות העולם בשחמט 2004 (פיד"ה)מיקום טריפולי, לובתאריכים18 ביוני–13 ביולי 2004 הזוכה: רוסטם קסימג'אנוב→ 20022005 ←
אליפות העולם בשחמט 2004 הייתה תחרות שאורגנה על ידי פיד"ה.
בגמר רוסטם קסימג'אנוב ניצח בדו-קרב את מייקל אדמס והוכתר כאלוף העולם.
אלוף העולם לפי גרסת הקלאסית ולדימיר קראמניק, פטר לקו, פטר סבידלר ווישוואנתן אנאנד לא השתתפו.
בגלל המיקום שחמטאים מישראל לא קבילו אשרת כניסה.
בוריס גולקו לא הורשה להשתתף בגלל אזרחות כפולה (ישראלית אמריקאית).
כל זה הביא למצב שמעשירייה במובילה במד כושר רק שני שחמטאים השתתפו בתחרות.
וסלין טופאלוב, 2737 - הודח בחצי הגמר
אלכסנדר מורוזביץ', 2732 - הודח בסיבוב הראשון
מייקל אדמס, 2731 - הפסיד במשחק הגמר
אלכסנדר גרישצ'וק, 2719 - הודח ברבע הגמר
וסילי איוונצ'וק, 2716 - הודח בסיבוב השלישי
נייג'ל שורט, 2712 - הודח בסיבוב השני
ולדימיר מלחוב, 2695 - הודח בסיבוב השני
ליביו פטר נספיאנו, 2692 - הודח בסיבוב הרביעי
איוואן סוקולוב, 2690 - הודח בסיבוב השני
אלכסיי דרייב, 2689 - הודח בסיבוב הרביעי
התחרות נערכה בטריפולי, שבלוב, במהלך יוני-יולי 2004.
רוסטם קסימג'אנוב ניצח את מייקל אדמס והוכתר כאלוף העולם בשחמט.
אליפות העולם בשחמט 2005 (פיד"ה)מיקום סן לואיס, ארגנטינהתאריכים27 בספטמבר–16 באוקטובר 2005 הזוכה: וסלין טופאלוב→ 20042006 ←
אליפות העולם בשחמט 2005 הייתה תחרות שאורגנה על ידי פיד"ה.
בתחרות זו, בהשתתפות שמונה שחמטאים, וסלין טופאלוב מבולגריה זכה במקום הראשון והוכתר אלוף העולם.
הוא היה אלוף העולם במקביל לולדימיר קראמניק שהיה אלוף העולם (קלאסי).
בשנת 2006 התקיים מפגש בין השניים ופילוג בעולם השחמט הסתיים.
במפגש זה ניצח ולדימיר קראמניק.
בעקבות הביקורת הקשה על מתכונת אליפויות העולם בשנים 1998–2004 ובמיוחד של האחרונה שנערכה בלוב, פיד"ה החליטה על שינוי מתכונת התחרות.
תחרות שכללה מפגש כפול הייתה בהשתתפות שמונה שחמטאים.
רוסטם קסימג'אנוב - אלוף העולם המכהן
מייקל אדמס - מפסיד במפגש על התואר
ולדימיר קראמניק - אלוף העולם (קלאסי), סירב להשתתף
פטר לקו - מפסיד במפגש על תואר אלוף העולם (קלאסי)
גארי קספרוב - לפי מד כושר גבוה - סירה להשתתף כי סיים את הפעילות
וישוואנתן אנאנד - לפי מד כושר גבוה
וסלין טופאלוב - לפי מד כושר גבוה
אלכסנדר מורוזביץ' - לפי מד כושר גבוה
פטר סבידלר - לפי מד כושר גבוה (במקום קראמניק)
יהודית פולגר - לפי מד כושר גבוה (במקום קספארוב)
התחרות נערכה בארגנטינה במהלך ספטמבר-אוקטובר 2005.
אליפות העולם בשחמט 2006 הייתה תחרות שנערכה באליסטה, שברוסיה.
בתחרות זו נפגשו אלוף העולם (קלאסי), ולדימיר קראמניק ואלוף העולם (פיד"ה) וסלין טופאלוב והמטרה העיקרית הייתה לסיים את הפילוג שהיה קיים משנת 1993. ולדימיר קראמניק ניצח במפגש והוכתר אלוף העולם.
בשנת 1993 אלוף העולם, גארי קספרוב, היה אמור להתמודד בדו-קרב עם מנצח תחרות המועמדים, אך לקראת ההתמודדות התברר שקיימת אי-הסכמה בין השחמטאים לבין פיד"ה.
כתוצאה מכך, קספרוב ומנצח תחרות המועמדים, נייג'ל שורט, פרשו מפיד"ה וארגנו דו-קרב בחסות "איגוד השחמטאים המקצוענים".
בשנת 2000 הוא הפסיד בדו-קרב על התואר לולדימיר קראמניק.
פיד"ה מצידה המשיכה לתחרויות אליפות העולם.
בשנת 2004 וסלין טופאלוב ניצח בתחרות.
במשך תקופה ארוכה התנהלו דיונים לאיחוד וסיום הפילוג.
רק כעבור 13 שנים השיחות הסתיימו בהצלחה ושני אלופי העולם התמודדו בדו-קרב.
הדו-קרב היה אמור לכלול 12 משחקים.
אם ולאחר 12 משחקים לא היה יתרון לאף שחמטאי היה אמור להתחיל השלב השני - 4 משחקים של 25 דקות ו-10 שניות לאחר כל צעד.
התחרות החלה ב-23 בספטמבר 2006 והסתיימה ב-13 באוקטובר.
לאחר המשחק הרביעי, כאשר התוצאה הייתה לטובת ולדימיר קראמניק, צוות של וסלין טופאלוב האשים אותו באופן רשמי שהוא מנצל יציאות לשירותים לטובת התייעצות עם תוכנת מחשב.
בבדיקת השירותים לא נמצא דבר.
על אף זאת, ועדת ערר שטיפלה בנושא החליטה לסגור את השירותים, והשחמטאים נאלצו להשתמש בשירותים ציבוריים.
קראמניק לא קיבל את החלטת הוועדה ולא התייצב למשחק מס' 5. כתוצאה מכך, לווסלין טופאלוב הוענק ניצחון טכני.
קראמניק דרש להחליף את חברי ועדת ערר, לפתוח שירותים מחדש ולבטל החלטה על ניצחון טכני.
נשיא פיד"ה קירסאן איליומז'ינוב הגיע למקום וניסה לפשר בין הצדדים.
מספר רב של שחמטאים תמכו בעמדת קראמניק - וסילי סמיסלוב, אנטולי קרפוב, ויקטור קורצ'נוי ונוספים.
הם בעיקר טענו שצוות של טופאלוב לא הביא שום הוכחות לעמדתם.
בסופו של דבר דו-קרב חודש לאחר פתיחת השירותים מחדש והחלפת חברי ועדת ערר.
קראמניק ציין שאם טופאלוב ינצח בדו-קרב בעקבות יתרון שקיבל עם ניצחון טכני, הוא יפנה לבית המשפט.
הקרב חודש, אך באווירה קשה.
אליפות העולם בשחמט 2007 הייתה תחרות שאורגנה על ידי פיד"ה ונערכה במקסיקו סיטי, בירת במקסיקו, במהלך ספטמבר 2007. בתחרות זו, בהשתתפות שמונה שחמטאים, זכה במקום הראשון וישוואנתן אנאנד מהודו והוכתר כאלוף העולם.
זו הייתה התחרות הראשונה לאחר סיום הפילוג בעולם השחמט.
אלוף העולם המכהן, ולדימיר קראמניק, סיים במקום השני ואיבד את התואר.
התחרות נערכה בהשתתפות שמונה שחמטאים בשיטת ליגה בסיבוב כפול.
אלוף העולם המכהן, ולדימיר קראמניק, הודיע שהוא מעדיף תחרות מועמדים ודו-קרב על התואר עם הזוכה בה, אך הסכים למתכונת שסוכמה על ידי פיד"ה.
סוכם שאליפויות עולם עתידיות יערכו במתכונת של דו-קרב על התואר.
ולדימיר קראמניק - אלוף העולם המכהן
וישוואנתן אנאנד - מקום שני באליפות העולם 2005
פטר סבידלר - מקום שלישי באליפות העולם 2005
אלכסנדר מורוזביץ' - מקום רביעי באליפות העולם 2005
פטר לקו - העפיל מתחרות המועמדים
בוריס גלפנד - העפיל מתחרות המועמדים
לבון ארוניאן - העפיל מתחרות המועמדים
אלכסנדר גרישצ'וק - העפיל מתחרות המועמדים
וסלין טופאלוב, שהפסיד בדו-קרב על התואר ב-2006 והיה סגן אלוף העולם, לא העפיל (במקומו נכלל קראמניק) ולכן קיבל פיצוי בסבב עתידי.
מקוםשחמטאימד כושר12345678נקודותראש בראשניצחונותשיטת ברגר1 וישוואנתן אנאנד
אליפות העולם בשחמט 2008 הייתה דו-קרב אלוף העולם המכהן, וישוואנתן אנאנד, וקודמו, ולדימיר קראמניק.
הדו-קרב נערך על ידי פיד"ה בבון, שבגרמניה, והסתיים בניצחונו של אנאנד, שהמשיך את כהונתו כאלוף העולם.
בשנת 1993 התרחש פילוג בעולם השחמט ובמשך 13 שנים היה "אלוף העולם פיד"ה" ו"אלוף העולם קלאסי".
בעקבות אליפות העולם בשחמט 2006 הפילוג הסתיים.
ולדימיר קרמניק, אלוף העולם (קלאסי), ניצח את וסלין טופאלוב, אלוף העולם (פיד"ה) והוכתר כאלוף העולם.
במהלך שיחות על סיום הפילוג סוכם שאם בסבב אליפות העולם בשחמט 2007 קראמניק יפסיד את התואר, תהיה לו זכות לדו-קרב חוזר עם אלוף העולם החדש.
על בסיס זה נערך הדו-קרב.
אם לאחר 12 משחקים לא היה יתרון לאף שחמטאי היה אמור להתחיל השלב השני - 4 משחקים של 25 דקות ו-10 שניות לאחר כל צעד.
התחרות החלה ב-14 באוקטובר 2008 והסתיימה ב-29 באוקטובר לאחר 11 משחקים.
כל שנים עשר המשחקים בקצב רגיל הסתיימו בתיקו, ובכך נשבר שיא תוצאות התיקו הרצופות בדו-קרב על אליפות העולם ולראשונה בהיסטוריית אליפות העולם הסתיים החלק של המשחקים בקצב מלא ללא הכרעה באף משחק; והתוצאה בשלב זה הייתה 6:6. לפיכך, ב-28 בנובמבר החלו 4 משחקים של שחמט מהיר.
קרלסן ניצח בשלושת המשחקים שנערכו, ובשל כך לא היה צורך במשחק מהיר נוסף.
הדו-קרב נוהל על ידי פיד"ה.
קרן הפרסים עמדה על מיליון אירו - 550 אלף אירו למנצח, קרלסן ו-450 אלף אירו למפסיד, קרואנה.
במשחקים בקצב רגיל לכל שחמטאי מוקצבות 100 דקות ל-40 המהלכים הראשונים, 50 דקות ל-20 המהלכים הבאים, ועוד 15 דקות לשארית המשחק, כאשר החל מהמהלך הראשון יש תוספת 30 שניות לכל מהלך.
במשחקים בקצב מהיר לשני הצדדים מוקצבות 25 דקות, בתוספת 10 שניות לכל מהלך.
במשחקים אלו ניתן להציע תיקו החל מהמהלך ה־30 של השחור.
בעקבות הפרש זניח במד הכושר בין השחקנים (3 נקודות) וסיום כלל המשחקים בתיקו, מד הכושר של שני השחקנים (בקצב מלא) נותר בסוף התחרות כשהיה, והם שמרו בתום התחרות על ההובלה בדירוג העולמי (קרלסן ראשון וקרואנה שני).
נקודות מגנוס קרלסן ½ ½ ½ ½ ½ ½½½½½½ ½6 פביאנו קרואנה ½ ½ ½ ½ ½ ½½½½½½ ½6
לא היה צורך בקיום משחק מספר 4 משום שלאחר 3 ניצחונות במשחקים הראשונים, קרלסן היה מסיים בכל מקרה בתוצאה עדיפה בסבב זה.
המשחק הראשון באליפות העולם בשחמט הסתיים לאחר קרב ארוך (שארך שבע וחצי שעות ו-115 מהלכים) בתיקו.
קרלסן הגיע לעמדה זכויה לאחר המסע ה-34 של הלבן, כשלרשותו שפע של זמן וליריבו 30 שניות בלבד עד המסע ה-40. במסע ה-38 ניתנה לקרלסן הזדמנות נוספת למסע זוכה.
קרואנה הצליח להגיע בשלום למסע ה-40 ולביקורת הזמן, ולאחר מכן הצליח לשמור על עמדת שוויון למרות כל נסיונותיו של קרלסן לזכות.
זה המשחק הארוך ביותר בין שני המתמודדים (השיא הקודם - 91 מסעים).
המשחק השני היה סולידי יותר מהראשון והסתיים בתיקו.
קרלסן פתח ב-1. ד4 והמשחק התפתח לגמביט המלכה.
בחירתו של קרואנה במסע הנדיר 10...צ-ד8 הייתה מוצלחת והוא השיג שוויון מייד לאחר הפתיחה.
השחקנים החליפו את כליהם והגיעו לסיום של צריח ורגלים ללא סיכויי זכייה והסכימו לתיקו במסע ה-49.
המשחק השלישי הסתיים אף הוא בתיקו לאחר 49 מסעים.
הפתיחה הסיציליאנית בהסתעפות רוסולימו חזרה על עצמה מהמשחק הראשון עד למסע השישי בו קרלסן בחר את המסע הנדיר 6...מה-ג7. כמה מסעים לאחר מכן עמדתו כבר הייתה פחות טובה אך לקראת המסע ה-18 העמדה חזרה להיות שקולה.
המשחק הרביעי הסתיים בתיקו לאחר 34 מסעים.
קרלסן נראה מתוסכל מהקלות בה יריבו הצליח להשיג תיקו קל בשחור.
המשחק נפתח בפתיחה האנגלית בה קרלסן משתמש לעיתים נדירות.
לאחר המסע העשירי של השחור המשחק הגיע לעמדה אליה הגיע קרואנה במשחק בזק מול וסלי סו.
סו שיחק 11. צג1 והמשחק הסתיים בתיקו לאחר 67 מסעים.
המשחק החמישי הסתיים בתיקו לאחר 34 מסעים.
פעם נוספת פתח קרואנה בלבן בהסתעפות רוסולימו של ההגנה הסיציליאנית.
לאחר המסע 6. ב4 קרלסן האט מאוד את קצב המשחק אף על פי שניכר כי ידע את התאוריה.
המסע 12. מה-ה2 הוא חידוש תאורטי.
מעט לאחר מכן התברר שהשחור עומד טוב יותר, וקרואנה חשב למעלה מחצי שעה על מסעו ה-19. לאחר המסע ה-34 התיקו היה ברור והשחקנים סיימו את המשחק.
המשחק השישי הסתיים בתיקו לאחר 80 מסעים.
המשחק נפתח בהגנת פטרוב, והגיע לעמדה סימטרית ושקולה.
לאחר המסע 21...ג5 קרואנה פתח ביוזמה ואלוף העולם נאלץ להפגין את כל יכולתו ההגנתית כדי לחלץ תיקו.
לאחר העמדה ה-40 מצב הלבן היה לא פשוט וקרלסן שקל ארוכות את המסע ה-43 רו3 והיה ברור שהוא החליט להקריב כלי עבור שלושה רגלים (ולאחר מכן הפסיד רגלי נוסף).
במסע ה-58 הקריב קרלסן רגלי נוסף כדי להגיע לעמדת מבצר שתוכנות השחמט המובילות הגדירו כעמדת תיקו בהינתן משחק מדויק.
התוכנות מצאו זכייה כפויה בת 30 מסעים שמחייבת 68...רח4. חישוב 30 מסעים כפויים היא מעבר ליכולת האנושית ולאחר מסעו ה-68 של קרואנה פו3 לא היו יותר סיכויי זכייה והמשחק הסתיים לאחר שבע שעות ו-80 מסעים.
המשחק השביעי החל את המחצית השנייה של אליפות העולם בתיקו שקט, הפעם לאחר 40 מסעים.
קרלסן חזר לגמביט המלכה עם הסתעפות רו4, וקרואנה שיחק את המסע הנדיר 10...מה-ד8 והשיג שוויון מוחלט מסעים מועטים לאחר מכן.
במסע ה-40 השחקנים הסכימו לתיקו בחזרה על מסעים.
המשחק השמיני הסתיים אף הוא בתיקו.
קרואנה שיחק הסתעפות חריפה מאוד מול ההגנה הסיציליאנית של קרלסן ונראה שהיה מוכן בצורה טובה יותר לפתיחה.
ההכנה של קרלסן הסתיימה ככל הנראה לאחר המסע החריף 14...ה4 וזו של קרואנה לאחר המסע ה-20 רג3 - עד מסע זה קרואנה שיחק במהירות רבה.
מחשבי העל שמלווים את התחרות העריכו את העמדה כזכויה ללבן.
לאחר המסע 20....רו5 קרואנה חישב במשך 35 דקות את ההסתעפויות עד שבחר (כהמלצת מחשב העל) את המסע 21. ג5, ולאחר המשחק אמר שזו הייתה ההסתעפות הקריטית אך העמדה מאוד קונקרטית, ויש למצוא מסעים מדויקים מאוד כדי להוכיח את עליונותו.
קרלסן היה בפיגור גדול בזמן ושיחק במהירות 21...פ:ו3 22. מה:ו3 ד:ג5.
23. צאה1 נראה חזק יותר מ-23. צאג1 ולאחר 24. ח3 מחשב העל העריך שיתרון הלבן מזערי.
לאחר מכן קרלסן החזיק את העמדה בקלות יחסית והוסכם לתיקו לאחר המסע ה-38.
קרלסן השיג עמדה מבטיחה בלבן במשחק התשיעי, בעמדה מסובכת בפתיחה האנגלית שלא נחקרה לעומק על ידי קרואנה, ולאחר המסע 17...ר:ו3 קרואנה היה צפוי להגנה ממושכת.
העמדה הייתה עדיין רחוקה מלהיות זכויה אך לאחר המסע 25. ח5 קרואנה מצא את 25...ז:ח5 26. מהג4 ו5!
הוסכם לתיקו לאחר 56 מסעים.
המשחק העשירי היה משחק מותח שהסתיים בתיקו לאחר 54 מסעים.
המשחק נפתח בהסתעפות סוושניקוב בהגנה הסיציליאנית בדומה למשחק השמיני בו קרואנה היה קרוב לזכייה ופעם נוספת הוא חידש.
המסעים של קרלסן היו מדויקים ביותר ועמדתו הגיעה להתקפה מסוכנת באגף המלך.
קרלסן שיחק 25...מהז5 ולאחריו 24. ר:ב5 היה מציב אותו בלחץ.
במקום זאת קרלסן קיבל עמדה נוחה יותר אך בלחץ זמן העדיף לפשט ולאחר המסע 41. ז4 המשחק התקדם לקראת תיקו.
דרמה נוספת התרחשה לאחר המסע ה-44...מד4, מסע שעלה לקרלסן ברגלי.
קרלסן החליף את הכלים והגיע לסיום צריחים עם סיכויים טובים לתיקו, שאכן סוכם מסעים אחדים לאחר מכן.
במשחק ה-11 לא הצליח קרלסן לעשות שום דבר מסוכן מול הגנת פטרוב של קרואנה.
המשחק עקב אחר נוסח מוכר עד המסע ה-11 צח-ה1. המשחק הגיע במהירות לסיום רצים שוני צבע, קרואנה היה צריך להיזהר אך תיקו הוסכם לאחר המסע ה-55.
הפתיחה הסיציליאנית בה נקט קרלסן לא הייתה מוכרת לקרואנה ככל הנראה, לאור הזמן הרב שהקדיש למסעי הפתיחה.
במסע ה-31 קרלסן הציע תיקו שהתקבל על ידי קרואנה.
העמדה בשלב הסיום, על פי הערכת המחשב הייתה עדיפה משמעותית לקרלסן, וכך גם היתרון הגדול שהיה לו בזמן החישוב (לקרואנה נותרו 8 דקות להשלמת 40 מסעים, ולקרלסן למעלה ממחצית השעה).
לאחר המשחק אמר קרלסן, במסיבת עיתונאים שלא "אכפת לו" מהערכת המחשב וכי הוא מעדיף לשחק עוד ארבעה משחקים מהירים, בהם יש הפרש גדול בין מד הכושר של שני השחקנים, לטובת קרלסן (2880) וקרואנה (2789), הפרש שמשקף היטב את תוצאות העבר בין שני השחקנים בשחמט מהיר.
במשחק הראשון קרלסן השיג יתרון גדול, ולפי המחשבים - מכריע, לאחר שהשתמש ברעיון חדש בפתיחה האנגלית.
קרלסן חשב למעלה מ-10 דקות (מתוך 25 שהוקצו לכלל המשחק) על המסע ה-24 ר:ה6+ אך לא מצא את ההמשך הטוב ביותר (24. צ:ד4 מו7 25. מח1) אשר מתחמק מאיומי שח פוטנציאליים של הפרשים ובמשך מספר מסעים קרואנה היה קרוב מאוד להשיג תיקו.
המשחק השני נפתח בהגנה הסיציליאנית, קרואנה השיג יתרון מסוים אך לאחר אי דיוקים עמדתו התמוטטה והוא נכנע במסע ה-28.
במשחק השלישי קרלסן שיחק בלבן ופתח ב-1. ה4. בהגנה הסיציליאנית הוא שמר על עמדה מבוקרת מתוך שאיפה להחליף כלים ולהגיע לתיקו שהיה מבטיח לו את אליפות העולם.
קרואנה ניסה לסבך את המשחק כדי להישאר בתמונת הדו-קרב אך הסיבוכים הביאו אותו לעמדה אבודה והוא נכנע לאחר המסע ה-51.
רב-האמן יונתן טיסדול נותן נקודת מבט פסיכולוגית על כל שלבי הדו-קרב, chess.com, באנגלית
אליפות העולם בשחמט לנבחרות היא תחרות שחמט שמאורגנת על ידי פיד"ה.
האליפות הראשונה נערכה בשנת 1985, תוך שיתוף 6 שחמטאים בנבחרת.
מאז משתתפים ארבעה שחמטאים בנבחרת.
ניתן לשתף בנבחרת (בה קיים רוב גברי מובהק) גם שחמטאיות.
לכל אליפות מוזמנות 10 נבחרות.
עד לשנת 2011 האליפות נערכה כל ארבע שנים, מאז היא נערכת כל שנתיים.
החל משנת 2007 נערכת כל שנתיים גם תחרות נפרדת לנשים.
נכון ל-2017 רוסיה וסין מובילות במספר המדליות המצטבר מאז תחילת האליפות, הן באליפות הפתוחה והן באליפות הנשים.
בשנת 2021 נערך שינוי במתכונת התחרות.
במקום 10 קבוצות מתחרות 12 קבוצות כאשר המשחקים הם מהירים.
45 דקות למשחק עם תוספת של 10 שניות מהמהלך הראשון.
הדבר מאפשר לשחק שני משחקים ביום.
12 הנבחרות מחולקות לשני בתים שבהם כל קבוצה משחקת נגד כל האחרות.
ארבע הראשונות מכל בית עולות לשלב רבע הגמר.
בשלבי הפלייאוף מתקיימים שני משחקים בין הנבחרות (פעם בשחור ובפעם בלבן) ובמקרה של שוויון מתקיים משחק שובר שוויון, שהוא משחק בזק במשך שלוש דקות בתוספת של שתי שניות למהלך.
אליפות העולם הבלתי רשמית בכדורגל (UFWC) היא דרך לא רשמית לקבוע את נבחרת הכדורגל הלאומית הטובה ביותר בעולם, תוך שימוש בשיטת נוק-אאוט כמו זו המשמשת באיגרוף מקצועי.
ה-UFWC גובשה ופורסמה על ידי העיתונאי האנגלי פול בראון בשנת 2003. התואר מוחזק כיום על ידי קוסובו שזכתה בו לאחר ניצחון 2-0 על שוודיה במסגרת מוקדמות המונדיאל בתאריך ה-8 בספטמבר 2025.
הרעיון נבע במקור ממספר אוהדי ומקטעי תקשורת שטענו בבדיחות הדעת, כי בעקבות ניצחונה של סקוטלנד על (שזכתה בגביע העולם של 1966) באליפות הבריטית ב-15 באפריל 1967, ההפסד הראשון של אנגליה אחרי זכייתה בגביע העולם בכדורגל, סקוטלנד הפכה ל"אלופת העולם הלא רשמית".
בשנת 2003 עיתונאי עצמאי בשם פול בראון הגדיר את הכללים של UFWC, עקב אחר קו הזכיות בתואר לא רשמי זה, וכתב מאמר בנושא במגזין כדורגלFourFourTwo.
בשנת 2011 בראון כתב ספר בנושא.
בראון גם יצר ומתחזק אתר אינטרנט אשר עוקב אחר התקדמות המשחקים באליפות זו.
אליפות העולם הלא רשמית בכדורגל לא מוכרת או נתמכת על ידי פיפ"א, וגם אין לה גיבוי רשמי.
לזוכה בו מוענק גביע וירטואלי בשם CW Alcock, על שמו של צ'ארלס וו.
אלקוק, שסייע רבות בפיתוח הכדורגל הבינלאומי בתפקידו כמזכיר התאחדות הכדורגל האנגלית.
הנבחרת הראשונה שניצחה במשחק כדורגל בינלאומי הוכרזה לאלופה הבלתי רשמית הראשונה בכדורגל.
זו הייתה שניצחה את 4-2 ב-1873 במשחק הבינלאומי השני בהיסטוריה, לאחר שהמשחק הראשון בהיסטוריה ב-1872, הסתיים בתיקו 0-0 בין שתי המדינות.
המשחק הבינלאומי הבא בו מעורבת מחזיקת התואר נחשב למשחק על התואר, בו המנצחת לוקחת את התואר.
במקרה שמשחק על התואר מסתיים בתיקו, מחזיקת התואר הנוכחית ממשיכה לכהן כאלופה.
המשחקים מוכרעים על פי תוצאתם הסופית, כולל תוספת זמן ובעיטות הכרעה מ-11 מטרים.
המשחקים נערכים על פי חוקי הטורניר שבהם הם משוחקים.
בעוד המעקב אחרי האלופה הבלתי רשמית הוא תופעה חדשה יחסית, הכללים הם כאלה הלוקחים בחשבון תוצאות שמנותחות רטרוספקטיבית כדי לקבוע את השושלת התאורטית של האליפות מן המשחקים הבינלאומיים הראשונים.
רשימה מקיפה של תוצאות מאז 1872 נרשמת על ידי UFWC.
המשחק הבינלאומי הראשון אי פעם היה תיקו 0-0 בין אנגליה וסקוטלנד, ב-30 בנובמבר 1872 בהמילטון קרסנט.
אליפות העולם הלא רשמית נשארה פנויה עד ששתי הקבוצות נפגשו שוב בקנינגטון אובאל ב-8 במרץ 1873. אנגליה ניצחה 2–4, ולכן נחשבת לאלופת העולם הלא רשמית הראשונה בכדורגל.
משחקי הכדורגל הבינלאומיים המוקדמים היו מוגבלים כמעט לחלוטין ל.
העובדה שאף אחת מהקבוצות הבריטיות לא התחרתה בגביעי העולם של 1930, 1934 ו-1938 שמרה על התואר בגבולות אירופה, ומלחמת העולם הראשונה והשנייה הפריעו לתהליך הגלובליזציה של הכדורגל.
שנות השלושים עד שנות ה-2000
האלופה הראשונה מחוץ לגבולות האיים הבריטיים הייתה , שהביסה את סקוטלנד 0–5 בשנת 1931. האוסטרים שמרו על התואר במשך 11 משחקים נוספים עד שהפסידו אותו לאנגליה 3–4 בסטמפורד ברידג' ב-7 בדצמבר 1932.
כמעט עד סוף שנות ה-30 התואר הוחזק על ידי ארבע הנבחרות הבריטיות.
בשנות ה-40 התואר הוחזק על ידי מדינות יבשת אירופה, בעיקר אלה המייצגות את כוחות הציר ואת המדינות הנייטרליות במהלך מלחמת העולם השנייה, אבל התואר נלקח מחדש על ידי אנגליה זמן קצר לפני מונדיאל 1950. לראשונה, המשחקים על התואר הבלתי רשמי נערכו במסגרת משחקי גביע העולם.
במסגרת גביע העולם הפסידה אנגליה ל 0–1 באחת ההפתעות הגדולות בתולדות הכדורגל.
בכך התואר עבר לראשונה ליבשת צפון אמריקה ומשם במהרה לדרום אמריקה.
מדינות דרום אמריקה היו המחזיקות העיקריות בתואר במהלך 16 השנים הבאות, כאשר מדי פעם התואר עבר למדינות אירופה לגיחות קצרות ומשם חזר לדרום אמריקה.
תקופה זו כללה ארבעה ימים בהם מחזיקת התואר הייתה , אשר ניצחה את 2-1 בגביע הזהב של CONCACAF והפכה למדינה הקטנה ביותר שהחזיקה בתואר.
התואר חזר לאירופה חמישה חודשים לפני מונדיאל 1966, כאשר זכתה בו בעקבות ניצחון במשחק ידידות על צ'ילה.
ברית המועצות איבדה את האליפות בחצי גמר המונדיאל ל, שאיבדה אותו לאנגליה במשחק הגמר.
בשנה שלאחר מכן, אנגליה הפסידה במשחק ידידות לסקוטלנד, במשחק שהוליד את הרעיון של אליפות העולם הבלתי רשמית.
בעקבות ניצחון מערב גרמניה על הולנד בגמר גביע העולם 1974, גרמניה המערבית הפכה להיות הקבוצה הראשונה שמחזיקה בגביע העולם, אליפות אירופה ואליפות העולם הבלתי רשמית באותו זמן.
התואר נשאר באירופה עד 1978 עד אשר נלקח מהולנד על ידי , בגמר גביע העולם 1978. הוא נשאר בדרום אמריקה עד מונדיאל 1982, בו הפסידה אותו ל.
התואר נשאר באירופה במשך עשר השנים הבאות, למעט תקופת כהונה של שנה אחת בה החזיקה בו ארגנטינה, בעקבות ניצחונה על בלגיה בחצי גמר מונדיאל 1986.
ארגנטינה ניצחה את ברזיל במשחק ידידות כדי להעפיל לגביע העולם 1998 כמחזיקת התואר.
חזרה על הישגה של ארגנטינה מ-1978, כאשר נטלה את התואר כשזכתה בגביע העולם במגרשה הביתי, בעקבות ניצחון 0–3 על ברזיל בגמר.
אנגליה זכתה בתואר ביורו 2000. זכתה לראשונה בתולדותיה בתואר כאשר הביסה את 1–4 במשחק ידידות בפברואר 2000 והפסידה אותו כעבור שני משחקים ל.
צרפת ו זכו בהמשך לפני ש זכתה בתואר במארס 2002. מכיוון שההולנדים לא הצליחו להעפיל למונדיאל 2002, התואר, באופן חריג, לא היה על כף המאזניים בגביע העולם הרשמי.
הולנד שמרה על התואר עד 10 בספטמבר 2003, בו הפסידו אותו לצ'כיה במשחק מוקדמות ליורו 2004.
הצ'כים הגנו על התואר למשך מספר משחקים, לפני שהפסידו אותו ל במשחק ידידות.
התואר עבר לנבחרת אפריקאית בפעם הראשונה, כאשר אירלנד הפסידה ל.
ניצחה את ניגריה ושמרה על התואר במהלך 2004 ותחילת 2005. לאחר מכן הפסידה אותו ל (במשחק שהיווה גם משחק מוקדמות לגביע העולם ולאליפות אפריקה).
זימבבואה החזיקה בתואר שישה חודשים לפני שניגריה זכתה בו מחדש באוקטובר 2005. ניגריה הפסידה אותו ל, אשר איבדה את התואר ל אחרי שישה חודשים.
אורוגוואי לא הצליחה להעפיל למונדיאל 2006 ובכך, בפעם השנייה ברציפות, התואר לא רשמי שוב לא היה על כף המאזניים בטורניר גביע העולם הרשמי.
התואר הוחזר לאירופה על ידי ב-15 בנובמבר 2006, בעקבות ניצחון על אורוגוואי.
היא איבדה את התואר לנבחרת בעלת הדירוג הגבוה ביותר של אליפות העולם הבלתי רשמית בכל הזמנים, נבחרת סקוטלנד, ב-24 במרץ 2007, כמעט ארבעים שנה מאז שסקוטלנד זכתה לאחרונה בתואר.
ארבעה ימים בלבד לאחר מכן, סקוטלנד הפסידה את התואר למחזיקת גביע העולם , והתואר עבר דרך פעמיים, , ו, בטרם נלקח על ידי הולנד, שבסופו של דבר איבדה את התואר ל בגמר מונדיאל 2010 אחרי שהצליחה לשמור על התואר במשך 21 משחקים רצופים, יותר מכל נבחרת אחרת.
השליטה האירופית בתואר הגיעה לסיומה כאשר ארגנטינה ניצחה את ספרד 1–4 בספטמבר 2010 במשחק ידידות ואחרי שניצחה את ארגנטינה במשחק ידידות, הביאה את התואר לגביע אסיה בכדורגל בפעם הראשונה בשנת 2011, ונשארה בלתי מנוצחת לאורך כל הטורניר.
תקופתה של צפון קוריאה כמחזיקת התואר זכורה בשל העובדה שבמהלכה נבחרות רבות ברמה נמוכה התמודדו על התואר.
בנוסף לגביע האתגר של אסיה, נערכו משחקים על התואר גם במסגרת מוקדמות אליפות מזרח אסיה 2013 עם נבחרות כמו , , , , ו כולן ניסו ללא הצלחה לזכות בתואר מצפון קוריאה.
התואר נלקח בסופו של דבר מצפון קוריאה על ידי בגביע המלך 2013, תוצאה שלא נרשמה כמשחק רשמי מלא על ידי פיפ"א, אך בכל זאת נחשבה תקפה על ידי אתר האינטרנט של אליפות העולם הבלתי רשמית.
במשחק ידידות בחודש פברואר, שוודיה הפסידה לארגנטינה שלקחה את התואר לדרום אמריקה.
באוקטובר ארגנטינה הפסידה את התואר לאורוגוואי במהלך מוקדמות מונדיאל 2014.
אורוגוואי הגיעה למונדיאל 2014 כמחזיקת התואר ובפתיחת שלב הבתים הפסידה אותו ל, ששמרה על התואר עד לרבע הגמר בו הפסידה אותו להולנד בדו-קרב פנדלים.
הולנד הפסידה את התואר לארגנטינה בחצי הגמר, גם כן בפנדלים, וארגנטינה הפסידה אותו במשחק הגמר לגרמניה ובכך גביע העולם ואליפות העולם הבלתי רשמית אוחדו והוחזקו על ידי גרמניה.
זמן קצר לאחר גביע העולם גברה סגנית אלופת העולם ארגנטינה על גרמניה במשחק ידידות וזכתה מחדש בתואר, אך הפסידה אותו במשחק הבא נגד ברזיל.
ברזיל שמרה על התואר אל תוך קופה אמריקה 2015, במהלכו עבר בסופו של דבר אל זוכת הטורניר .
צ'ילה איבדה את התואר ל שלקחה אותו לקופה אמריקה 2016, אך התואר שב אליה לפני שזכתה בטורניר.
התואר נשאר בדרום אמריקה במהלך מוקדמות מונדיאל 2018. בסופו של דבר פרו לקחה את התואר לתוך גביע העולם 2018 שם התואר עבר למנצחת הטורניר צרפת.
לאחר שהחזיקה בתואר כשנה, איבדה הולנד את התואר לאיטליה, לאחר הפסד ביתי 1-0 במסגרת שלב הבתים בליגת האומות.
איטליה הגנה על התואר במשך 13 חודשים במהלכן הגנה על התואר 21 פעמים, כחלק מרצף כללי של 37 משחקים ללא הפסד.
איטליה שמרה על התואר גם במהלך יורו 2020 בו זכתה.
איטליה איבדה את התואר לבסוף לספרד בעקבות הפסד 2-1 בחצי גמר ליגת האומות.
ספרד איבדה את התואר במשחקה הבא לצרפת כשהפסידה לה 2-1 בגמר ליגת האומות.
צרפת איבדה את התואר ל כשמונה חודשים לאחר מכן לאחר שהפסידה לה בביתה 2-1 במסגרת ליגת האומות.
דנמרק הפסידה את התואר כעבור שני משחקים ל, שזכתה בו בפעם השנייה, בעקבות הפסד 1-0 ביתי במסגרת ליגת האומות.
חוף השנהב הפסידה את התואר לסיירה לאון, שזכתה בו לראשונה, בעקבות ניצחון במוקדמות אליפות אפריקה.
סיירה לאון הפסידה את התואר לליבריה, שזכתה בו לראשונה במסגרת מוקדמות אליפות האומות האפריקאיות.
ליבריה הפסידה את התואר לאלג'יריה, שזכתה בו לראשונה בעקבות ניצחון במוקדמות אליפות אפריקה.
אלג'יריה החזיקה בתואר במשך 7 חודשים עד שהפסידה אותו במשחק ידידות לשוודיה.
שוודיה הפסידה את התואר לקוסובו, שזכתה בתואר לראשונה, לאחר שהפסידה לה 2-0 במוקדמות מונדיאל 2026.
האתר של UFWC מתחזק את טבלת דירוג כל הזמנים של הנבחרות הממויינת לפי מספר הניצחונות במשחקי האליפות.
בראש הדירוג ממוקמת סקוטלנד ואחריה אנגליה, בעיקר בשל ההצלחות שלהן בשנים הראשונות של הכדורגל הבינלאומי, בהן התחרות הייתה מוגבלת אך ורק ל.
ישראל באליפות העולם הבלתי רשמית בכדורגל
ישראל התמודדה לראשונה על התואר בשנת 1969 בשוודיה במשחק ידידות בו הפסידה 1–3. לאחר 21 שנים, בשנת 1990, התמודדה ישראל שוב על התואר ביוון במשחק ידידות בו הפסידה 1–2. בשנת 1997 התמודדה ישראל לראשונה על התואר בביתה והפסידה 0–1 במשחק ידידות מול גרמניה.
ב-23 בפברואר 2000 זכתה ישראל לראשונה בתואר לאחר שגברה על רוסיה 1–4 במשחק ידידות שנערך בחיפה.
ישראל שמרה על התואר כשסיימה בתיקו 1-1 עם גאורגיה במשחק ידידות באשקלון והפסידה אותו ב-24 באפריל כשהובסה במשחק ידידות בצ'כיה 1–4.
ישראל התמודדה על התואר, לראשונה במסגרת תחרותית, כאשר סיימה בתיקו 1-1 בחוץ מול ספרד במסגרת מוקדמות מונדיאל 2002.
בסך הכל התמודדה ישראל 7 פעמים על התואר במאזן של ניצחון אחד, שתי תוצאות תיקו וארבעה הפסדים.
היא זכתה בתואר פעם אחת והצליחה לשמור עליו למשך משחק אחד.
העיתונאי העצמאי פול בראון, שכתב את המאמר המקורי על אליפות העולם הבלתי רשמית ויצר את אתר האינטרנט כתב ספר על האליפות אשר פורסם בשנת 2011. נכון לשנת 2018, פורסמו ארבע מהדורות של הספר.
קיימים רעיונות דומים לאליפות העולם הבלתי רשמית עם כללים שונים ושושלות זכיות שונות בהתאם.
הקהילה המקוונת באתר UFWC עוקבת אחרי שושלות זכייה התחומות לכל קונפדרציה בפיפ"א.
כמו כן, מתבצע מעקב אחרי אליפות העולם הלא רשמית לנשים בכדורגל החל מהמשחק הראשון שזכה להכרה בינלאומית ב-1971 (ניצחון 0–4 ל על ) או ממשחקי מוקדמים יותר שאינם מוכרים על ידי פיפ"א.
תואר וירטואלי דומה, השרביט של נסאסי (Nasazzi's Baton), משרטט את רצף האליפויות מזוכת המונדיאל הראשון, .
התואר קרוי על שם הקפטן של נבחרת אורוגוואי במונדיאל זה.
התואר עוקב אחר הכללים בדומה לאליפות העולם הבלתי רשמית, אלא שהוא מתייחס לכל המשחקים בהתאם לתוצאה שלהם לאחר 90 דקות.
תחרות דומה נוספת, אליפות העולם במשחקים תחרותיים, (PPWC) Pound for Pound World Championship, נוצרה על ידי מגזין הכדורגל הסקוטי The Away End.
תואר זה מכיר רק במשחקים תחרותיים לצורכי שושלת הזכיות, למרות שהוא מכיר בטורנירים בלתי רשמיים רבים אשר אינם מוכרים על ידי פיפ"א.
בדומה לאליפות העולם הבלתי רשמית, הארכות והכרעות בבעיטות הכרעה מ-11 מטרים נלקחים בחשבון בקביעת המנצחת במשחק.
התחרות מתחשבת רק במשחקים ששוחקו מאז מונדיאל 1930 וכל זוכה חייבת לוותר על הכתר בתחילת כל טורניר גמר גביע העולם.
בסוף הטורניר זוכי המונדיאל מוכתרים לאלופי העולם.
לכן, הטורניר "מתאפס" כל ארבע שנים.
התחרות הייתה צפויה להיערך בשנת 2020, אולם בדומה לאירועי ספורט אחרים בשנה זו, היא נדחתה בעקבות מגפת הקורונה.
לאחר שנערכו 11 משחקים (מתוך 14 אפשריים), קרלסן ניצח בתוצאה 3.5:7.5 לקרלסן, בעקבות ניצחונו בארבעה משחקים: השישי, השמיני התשיעי והאחד עשר, כאשר כל שאר המשחקים הסתיימו בתיקו.
בתחרות נקבע שייערכו עד 14 משחקים בקצב רגיל, בשונה מהאליפויות הקודמות, החל משנת 2006, שכללו 12 משחקים.
זאת מפני שבתחרות הקודמת כל 12 המשחקים הסתיימו בשוויון.
במשחקים בקצב רגיל יינתנו לכל אחד מהשחקנים 120 דקות להשלמת 40 המהלכים הראשונים, 60 דקות להשלמת 20 המהלכים הבאים, ו-15 דקות להשלמת המשחק.
בנוסף, החל מהמהלך ה-61 יינתן לכל אחד מהשחקנים שלושים שניות נוספות לכל מהלך.
קצב זה איטי יותר מהקצב באליפויות קודמות.
אם יתקיים שוויון נקודות בסוף 14 המשחקים, יתקיימו 4 משחקים בקצב מהיר, בהם לכל אחד מועמדים יינתנו 25 דקות, ועוד 10 שניות לכל מהלך.
אם גם בהם יהיה שוויון יתקיימו צמד משחקי בזק, בהם לכל מועמד יינתנו 5 דקות ועוד 3 שניות לכל מהלך.
אם צמד משחקים זה יסתיים בשוויון יתקיימו צמד משחקים נוסף באותו קצב.
אם לאחר חמישה צמדי משחקים כאלה לא הוכרז מנצח, יתקיים משחק ארמגדון שיכריע את ההתמודדות כולה.
אליפות העולם בשחמט בשנת 2021 הייתה הפעם החמישית בה התמודד קרלסן על אליפות העולם.
בשנת 2013 התקיימה אליפות העולם בשחמט בין אלוף העולם לשעבר, וישוואנתן אנאנד מהודו, לבין רב-האמן מגנוס קרלסן מנורווגיה.
המשחקים התקיימו בצ'נאי שבהודו, והם הסתיימו בניצחונו של קרלסן על אנאנד בתוצאה 6.5-3.5.
בשנת 2014 התקיים דו-קרב בן 11 משחקים בין אלוף העולם רב-אמן מגנוס קרלסן מנורווגיה לבין אלוף העולם לשעבר, רב-אמן וישוואנתן אנאנד מהודו.
בשנת 2016 התקיים דו-קרב לקביעת אלוף העולם בשחמט שנערך בניו יורק, שבארצות הברית, בין התאריכים 11 בנובמבר ל-30 בנובמבר 2016, בין רבי-האמנים מגנוס קרלסן מנורווגיה האלוף המכהן לבין הטוען לכתר סרגיי קריאקין מרוסיה.
מגפה הקורונה הפחיתה באופן דרסטי את כמות משחקי השחמט פנים אל פנים ב-18 החודשים האחרונים והערכות מוקדמות דיברו על כך שהדבר ישפיע בסבירות גבוהה על שני השחקנים.
נוסף על כך, חלה בתקופה זו מהפכה בהכנה למשחקי שחמט באמצעות בינה מלאכותית ושימוש במחשבים חזקים.
כך נוצרו רעיונות חדשים בעיקר בגיוס שחקני על כולדימיר קראמניק לעבודה עם אלפא זירו של גוגל.
התאמה זו ללא ספק תקדם את הידע לגבי תורת הפתיחות.
המשחק הראשון היה מתוח למדי, כפי שקרה ברוב דו הקרבות לאליפות העולם בתחילת הדו-קרב.
במשחק זה, בו שיחק נפומניאשצ'י בכלים הלבנים, החל בפתיחה הספרדית אך לא בהגנת ברלין - ככל הנראה קרלסן התכוון לנקוט בהגנת מרשל, אך נפומניאשצ'י נמנע מכך עם 8.ח3 פא5. זה היה מהלך נדיר ששוחק לאחרונה בשחמט בהתכתבות, נראה שגם מספר שחקנים מובילים זיהו אותו כמסע טוב לשחור.
קרלסן סיים את הפתיחה עם רגלי פחות, אבל עם שני רצים פעילים כפיצוי - לאחר המשחק הוא הודה שהיה מודאג מעט, אך סביר להניח שהוא קיווה שיריבו לא ימצא את ההסתעפויות הטובות ביותר, כפי שקרה.
עמדתו של נפומניאשצ'י הייתה טובה במעט במסעים הבאים.
22.רו4 היה מסע שגוי שלאחריו השחור השווה ואולי היה זה שלחץ.
הייתה נקודת המפנה הבאה (27...ז6 הומלץ על ידי תוכנות המחשבים המובילות) אז 30.פה1?!
(עדיף 30.מה2) ושוב לשחור יש יתרון קטן בלבד.
(40..פו4) הייתה הטעות הקטנה האחרונה שהובילה לתיקו כמעט מיידי על ידי חזרה על מסעים.
קרלסן שיחק בכלים הלבנים ונקט בפתיחה קטלאנית.
נראה היה שעמדתו של קרלסן עדיפה יותר בפתיחה.
ב5 של נפומניאשצ'י השיב קרלסן 8. פה5 - מסע ששוחק השנה ברמות הגבוהות, אך למרות זאת הוא לא נראה מוכן אליו.
קרלסן המשיך לשחק מהר במסעים הבאים ואחרי המסע 16...
פא6 היה לו יתרון מסוים בעמדה פרועה.
אז קרלסן טעה בחישוב - 17.פה5 היה טעות ואחרי 17...ר:ה5 18. ד:ה5 פאג5 (המהלך שהחמיץ קרלסן) עמדת השחור הפכה לטובה יותר, אחרי 20.צב1 עמדת קרלסן הייתה גרועה יותר (20.רה3 היה חיוני) ואולי אף קרובה לאבודה.
נפומניאשצ'י חשש מ-24.רה4 והזדמנויות ההתקפה של קרלסן, 24...ג3 נתן לקרלסן הזדמנות לחזור למשחק ואז אחרי 26...ב:א4 (26...מהג7) העמדה חזרה להיות שקולה.
נפומניאשצ'י אמר כי בהתחלה היה לו הרושם שאף אחד מהם לא שיחק טוב, אבל מאוחר יותר הוא חשב שהמשחק "מאוד מעניין - מאוד כאוטי".
קרלסן נראה נינוח בהגנה הספרדית בהסתעפות אנטי-מרשל.
קרלסן הודה ששיחק כמה מסעים "מכוערים", אבל בשום שלב לא נראה שהוא בלחץ.
נפומניאשצ'י שיחק 8.א4 ולא 8.ח3 כבמשחק הראשון אבל לא השיג הרבה.
נפומניאשצ'י חשב כמחצית השעה אחרי 20...רה6 של קרלסן, אך המסע 21.ח3 הוביל לשוויון מוחלט אחרי 21...ג6 22.רג2 ד5. קרלסן גם גרם ליתרת המשחק להיראות קל ביותר כשהוא משחק במהירות ומקדם את המלך שלו לה5 והרגלי ל-ו4 ובכך חיסל כל סיכוי להגיע לתוצאה מכרעת.
לאחר סיבוב זה יצאו השחקנים ליום מנוחה ראשון באליפות.
קרלסן שיחק בכלים הלבנים ואמר שהוא מצפה לפתיחה רוסית או הגנת פטרוב - נפומניאשצ'י השתמש בה במשחק בתחרות המועמדים ושהוא מוכן לזה.
"ניסיתי משהו קונקרטי - זה לא עבד.
לא ציפיתי שהוא יחמיץ לגמרי את ההסתעפות ששיחקתי אבל בכמה הסתעפויות יכולות להיות הרבה החלטות קשות ששחור יצטרך לקבל.
אבל אני חושב שהדרך שבה הוא שיחק הייתה נכונה - היו כמה ניסיונות שונים - אבל לא יצא כלום.
זה המצב של השחמט המודרני - אין הרבה מה לומר מלבד זאת".
נפומניאשצ'י אישר שהוא מכיר את מסע של קרלסן - החידוש 18.פח4 והוא הניח שהרבה מומחים אחרים של הגנת פטרוב ידעו עליו.
הוא אמר שאולי רצה לנסות את המסע בעצמו עם הכלים הלבנים.
המשימה שלו היום הייתה לא לערבב את המסעים שניתח בבית ולא להסתבך בהסתעפות שידע שהיא בטוחה לשחור עם משחק נכון.
היו החלפות כלים מהירות וקרלסן, לאחר חשיבה ארוכה על המסע 30 ועל הניסיון היחיד לשאוף ליתרון 30. ד6 החליט שאין בו ממש וכפה תיקו על ידי חזרה עם 30.פה8+.
המשחק החמישי הסתיים בתיקו לאחר 43 מסעים.
נפומניאשצ'י נראה מאוכזב אחרי המשחק אבל נראה שהוא מקבל הזדמנויות בכלים הלבנים אז זה משהו שהוא יכול לשמוח עליו.
המשחק השישי הסתיים לאחר שבע שעות וארבעים דקות, ו-136 מסעים בניצחון לקרלסן שפתח בלבן, משחק ששבר את השיא למשחק הארוך ביותר בתולדות אליפות העולם (שבו החזיק עד אז התיקו בן 124 המסעים בין קרפוב וקורצ'נוי ב-1978).
לשני השחקנים היו הזדמנויות ניצחון לקראת המסע ה-40 בדוחק זמן, אבל לאחר מכן קרלסן הדגים כיצד להפיק את המרב מהעמדה.
קרלסן האריך בכוונה את המשחק כדי להפעיל לחץ על נפומניאשצ'י שהתגונן היטב בעמדה שקשה מאוד לשחק בה.
אף על פי שהטעות המכרעת שלו נעשתה במסע 130 המשימה שלו הייתה קשה ביותר ואלמלא טעה שם הוא יכול היה לטעות בקלות מאוחר יותר.
קרלסן עם הכלים הלבנים החליף פתיחה לקטאלאנית עם ג4 ונפומניאשצ'י התמודד בצורה מבריקה עם בעיות הפתיחה - קרלסן הודה שהוא לא זכר את ההכנה שלו אחרי המסע ה-11...ב5 המצוין ולשחור היה לפחות שוויון.
במסע ה-30 לקרלסן נותרו כ-5 דקות כדי להגיע למסע ה-40, ולנפומניאשצ'י בסביבות ה-17 דקות ודי מהר שני השחקנים היו בבעיית דוחק זמן בעמדה קשה מאוד להערכה שכן בשלבים שונים לשניהם היו שאיפות ברורות לנצח, מה שהוביל אותם לקבל החלטות קרביות.
עם יתרון גדול מאוד) ושוב נוצרה עמדה שקולה.
הייתה טעות קשה שהעניקה לקרלסן יתרון גדול אבל 40.פ:ה4 שוב הפך את העמדה לשקולה.
40. צדג2 עם יתרון גדול ללבן, אבל במסע האחרון לפני תוספת הזמן לא הייתה לקרלסן את האפשרות לחשב את ההסתעפויות.
המסע 52.מח2 של קרלסן מפתה את השחור ל-מהה4 שמאיים מה:ח4 (הרגלי ז3 לא יכול להכות את המלכה שכן הרץ מאיים על המלך הלבן).
אף על פי ש-52...מהה4 איננה שגיאה העמדה שנוצרת לאחר שהשחור איבד את רגלי א' מאפשרת ללבן להמשיך לשחק ללא הגבלה כשאין עליו איומים וכל כליו פנויים, בשעה שקיומו של הרגלי א' השחור לא איפשר את החופש הזה.
כבר בשלב הזה אמרה יהודית פולגאר בשידור החי שאף על פי שהעמדה שקולה לשחור יהיו חיים קשים מאוד להחזיק את העמדה.
לאחר 53.צ:א3 המשחק נכנס לשלב הארוך ביותר שלו ובסופו של דבר לשלב המכריע.
אף על פי שההערכה של תוכנות המחשבים המובילות הייתה שקולה, היה זה קרלסן שיצר בעיות לשחור לאורך כל הדרך והוא עשה זאת לאט מאוד מתוך מחשבה שהארכת המשחק תהיה הגישה שסביר להניח שתאפשר לו לחתור לניצחון.